संसारको असत् माननेसे ही कल्याण होगा‒यह कायदा नहीं है । सिनेमाको असत् माननेपर भी उसमें आसक्ति हो जाती है । सिनेमामें दीखनेवाला सच्‍चा नहीं हैं ‒ऐसा निर्णय पक्‍का है, फिर भी देखनेकी रुचि होती है । अतः अपनी स्वार्थबुद्धि, भोगबुद्धि, आरामबुद्धि बाधक है । संसार सच्‍चा दीखे तो इसका दुःख मत करो । दूसरोंको सुख पहुँचाओ, सेवा करो । हमारे द्वारा भूलमें भी किसीको कष्ट न पहुँचे‒ऐसा उद्देश्य रखो । संसार बाधक नहीं है, उसका सम्बन्ध बाधक है । संसार सच्‍चा हो या झूठा हो, उससे हमें क्या मतलब ?